
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


30 Νοεμβρίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 5390 


ΑΠΟΦΑΣΕΙΣ 

Αριθμ. 4667 _ 

Ορισμός της Ειδικής Υπηρεσίας Διαχείρισης του 
Επιχειρησιακού προγράμματος «Ανταγωνιστικό¬ 
τητα, Επιχειρηματικότητα και Καινοτομία» ως Εν¬ 
διάμεσου Φορέα Διαχείρισης του Επιχειρησιακού 
Προγράμματος «Δυτική Ελλάδα 2014-2020» και 
ανάθεση αρμοδιοτήτων διαχείρισης για Πράξεις 
Κρατικών Ενισχύσεων στονΤομέατουΤουρισμού. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το άρθρο 90 του «Κώδικα νομοθεσίας για την Κυ¬ 
βέρνηση και κυβερνητικά όργανα» που κυρώθηκε με το 
άρθρο πρώτο του π.δ. 63/2005 (ΦΕΚ 98/Α722-4-2005). 

2. Το ν. 4314/2014 - Μέρος I «Για τη Διαχείριση, τον 
έλεγχο και την εφαρμογή αναπτυξιακών παρεμβάσεων 
για την προγραμματική περίοδο 2014 - 2020» (ΦΕΚ 265/ 
Α723-12-2014) και ειδικότερα το άρθρο 13, παρ. 7(δ), 
παρ. 10, το άρθρο 47 και το άρθρο 57. 

3. Τον Κανονισμό (ΕΕ) 1303/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 
2013 περί καθορισμού κοινών διατάξεων για το Ευρω- 
παϊκόΤαμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό Τα¬ 
μείο Αγροτικής Ανάπτυξης και το Ευρωπαϊκό Ταμείο Θά¬ 
λασσας και Αλιείας και την κατάργηση του κανονισμού 
(ΕΚ) αριθ. 1083/2006 και ειδικότερα το άρθρο 72 (β) και 
το άρθρο 123, παρ. 6 και 7Τον Κανονισμό (ΕΕ) 1301/2013 
του Ευρωπαϊκού Κοινοβουλίου και του Συμβουλίου της 
17 ης Δεκεμβρίου 2013 σχετικά με το Ευρωπαϊκό Ταμείο 
Περιφερειακής Ανάπτυξης και για τη θέσπιση ειδικών 
διατάξεων σχετικά με τον στόχο «Επενδύσεις στην ανά¬ 
πτυξη και την απασχόληση» και για την κατάργηση του 
κανονισμού (ΕΚ) αριθ. 1080/2006. 

4. Τον Κανονισμό (ΕΕ) 651 /2014 της Επιτροπής για την 
κήρυξη ορισμένων κατηγοριών ενισχύσεων ως συμβα¬ 
τών με των εσωτερική αγορά κατ' εφαρμογή των άρ¬ 
θρων 107 και 108 της Συνθήκης. 

5. Τον Κανονισμό (ΕΕ) 1407/2014 της Επιτροπής σχε¬ 
τικά με την εφαρμογή των άρθρων 107 και 108 της Συν¬ 
θήκης για τη λειτουργία της Ευρωπαϊκής Ένωσης στις 
ενισχύσεις ήσσσονος σημασίας. 


6. Τον ν. 4412/2016 (ΦΕΚ 147/Α78-8-2016) «Δημόσιες 
Συμβάσεις Έργων, Προμηθειών και Υπηρεσιών (προ¬ 
σαρμογή στις Οδηγίες 2014/24/ΕΕ και 2014/25/ΕΕ)» κι 
ειδικά το άρθ. 12. 

7. Τον Κανονισμό (ΕΕ) 1303/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 
2013 περί καθορισμού κοινών διατάξεων για το Ευρω- 
παϊκόΤαμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό 
Ταμείο Αγροτικής Ανάπτυξης και το Ευρωπαϊκό Ταμείο 
Θάλασσας και Αλιείας και την κατάργηση του κανονι¬ 
σμού (ΕΚ) αριθ. 1083/2006 και ειδικότερα το άρθρο 72 
(β) και το άρθρο 123, παρ. 6 και 7. 

8. Τον Κανονισμό (ΕΕ) 1301/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 
2013 σχετικά με το Ευρωπαϊκό Ταμείο Περιφερειακής 
Ανάπτυξης και για τη θέσπιση ειδικών διατάξεων σχε¬ 
τικά με τον στόχο «Επενδύσεις στην ανάπτυξη και την 
απασχόληση» και για την κατάργηση του κανονισμού 
(ΕΚ) αριθ. 1080/2006. 

9. Το με αρ. απόφασης (1(2014) 3542 ίίη3ΐ/23-5-2014 
εγκεκριμένο από την Ευρωπαϊκή Επιτροπή «Σύμφωνο 
Εταιρικής Σχέσης (Εταιρικό Σύμφωνο για το Πλαίσιο Ανά¬ 
πτυξης) 2014 - 2020», 

10. Τον "Κατ' εξουσιοδότηση Κανονισμό (ΕΕ) 480/2014, 
Τμήμα II, για τη συμπλήρωσή του Κανονισμού 1303/2013 
αναφορικά με τα Μέσα Χρηματοοικονομικής Τεχνικής. 

11. Το ν. 3852/2010 (ΦΕΚ 87/Β77-6-2010) «Νέα Αρχι¬ 
τεκτονική της Διοίκησης και της Αποκεντρωμένης Διοί¬ 
κησης- Πρόγραμμα Καλλικράτης». 

12. Το π.δ. 132/2010, «Περί Οργανισμού της Περιφέ¬ 
ρειας Δυτικής Ελλάδος» ΦΕΚ 225/Α72010. 

13. Την υπ' αριθμ. 32681/ΕΥΘΥ335/23-03-2015 (ΦΕΚ 
713/Β724-4-2015) υπουργική απόφαση, με θέμα «Ανα¬ 
διάρθρωση της Ειδικής Υπηρεσίας Διαχείρισης του ΕΠ 
Περιφέρειας Δυτικής Ελλάδας, σύμφωνα με το άρθρο 7 
του ν. 4314/2014 και αντικατάσταση της αριθμ. 41546/ 
ΓΚΠΣ/281/ΚΥΑ/8-12-2000 (ΦΕΚ 1501/Β ) κοινής υπουρ¬ 
γικής απόφασης, όπως έχει τροποποιηθεί και ισχύει. 

14. Την με αριθμ. 400/2014 απόφαση του Πολυμελούς 
Πρωτοδικείου Πατρών, περί επικύρωσης των αποτελε¬ 
σμάτων των περιφερειακών εκλογών της 18ης και 25ης 
Μάιου 2014 και το από 25-08-2014 πρακτικό ορκωμο¬ 
σίας της νέας Περιφερειακής αρχής της Περιφέρεια Δυ¬ 
τικής Ελλάδας. 

15. Την απόφαση της Επιτροπής των ΕΚ με αριθμό 
6(2014) 10161 ΓίηθΙ/1 8-12-2014 που αφορά την έγκριση 
του Ε.Π. «ΔΥΤΙΚΗ ΕΛΛΑΔΑ 2014 - 2020», όπως τροποποι¬ 
ήθηκε με την 6(2017) 8464 ίίη3ΐ/6-12-2017 απόφαση. 

16. Τη με αρ. πρωτ. 110427/ΕΥΘΥ1020/20-10-2016 
(ΦΕΚ 3521/Β') υπουργική απόφαση για την τροποποί¬ 
ηση και αντικατάσταση της υπ' αριθ. 81986/ΕΥΘΥ712/ 
31-07-2015 (ΦΕΚ 1822/Β ) υπουργικής απόφασης «Εθνι¬ 
κοί Κανόνες Επιλεξιμότητας δαπανών για τα προγράμμα¬ 
τα του ΕΣΠΑ 2014 - 2020 - Έλεγχοι νομιμότητας δημοσί¬ 
ων συμβάσεων συγχρηματοδοτούμενων πράξεων ΕΣΠΑ 
2014 - 2020 από Αρχές Διαχείρισης και Ενδιάμεσους Φο¬ 
ρείς - Διαδικασία ενστάσεων επί των αποτελεσμάτων 
αξιολόγησης πράξεων». 

17. Το Σύστημα Διαχείρισης και Ελέγχου για τα Επι¬ 
χειρησιακά Προγράμματα του ΕΤΠΑ, ΕΚΤ και ΤΣ για το 
ΕΣΠΑ 2014-2020. 

18. Την με αριθμ. 126829 ΕΥΘΥ 1217(1) κοινή υπουρ¬ 
γική απόφαση (ΦΕΚ 2784/Β /21 -12-2015) σύστημα δη¬ 
μοσιονομικών διορθώσεων και διαδικασίες ανάκτησης 
αχρεωστήτως ή παρανόμως καταβληθέντων ποσών από 
πόρους του κρατικού προϋπολογισμού για την υλοποί¬ 
ηση προγραμμάτων συγχρηματοδοτούμενων στο πλαί¬ 
σιο του ΕΣΠΑ 2014 - 2020 σύμφωνα με το το αρ. 22 του 
ν. 4314/2014. 

19. Το με αρ. πρωτ. 109705/17-10-2018 έγγραφο του 
Γ.Γ. Δημοσίων Επενδύσεων και ΕΣΠΑ, με θέμα «Συνεισφο¬ 
ρά πόρων των ΠΕΠ στη δράση "Ενίσχυση της Ίδρυσης 
και Λειτουργίας Νέων Τουριστικών Μικρομεσαίων Επι- 
χειρήσεων"του ΕΠΕΠΑΝΕΚ 2014 - 2020. 

20. Την μεαρ. πρωτ. 4379/13-11-2018 απόφαση μέσω 
γραπτής διαδικασίας της Επιτροπής Παρακολούθησης 
του Ε.Π. «ΔΥΤΙΚΗ ΕΛΛΑΔΑ 2014 - 2020», με την οποία 
εγκρίθηκε η μεθοδολογία, η διαδικασία και το περιεχόμε¬ 
νο της 9ης έκδοσηςτου εντύπου εξειδίκευσης του ΕΠ, ο 
προγραμματισμός των προσκλή σεων και των εντάξεων 
και οι τεθέντες κατ' έτος στόχοι και η εξειδίκευση της 
Μεθοδολογίας Αξιολόγησης και Κριτηρίων Επιλογής 
Πράξεων της Δράσης Ενίσχυση της Ίδρυσης και Λειτουρ¬ 
γίας ΝέωνΤουριστικών Μικρομεσαίων Επιχειρήσεων στη 
Δυτική Ελλάδα. 

21. Την με αρ. πρωτ. 125940/ΕΥΘΥ/941/23-11-2018 
επιστολή σύμφωνης γνώμης του Γεν. Γραμματέα Δημο¬ 
σίων Επενδύσεων - ΕΣΠΑ. 

22. Την μεαρ.πρωτ.4637/26-11-2018 θετική εισήγηση 
της Ειδικής Υπηρεσίας Διαχείρισης του Επιχειρησιακού 
Προγράμματος Περιφέρειας Δυτικής Ελλάδας. 

23. Το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Άρθρο 1 

Φορέας στον οποίο ανατίθενται αρμοδιότητες 
διαχείρισης μέρους του Επιχειρησιακού 
Προγράμματος ΔΥΤΙΚΗ ΕΛΛΑΔΑ 2014 - 2020 

Η Ειδική Υπηρεσία Διαχείρισης του Επιχειρησιακού 
προγράμματος «Ανταγωνιστικότητα, Επιχειρηματικότη¬ 
τα και Καινοτομία» (εφεξής ΕΥΔ ΕΠΑΝΕΚ) ορίζεται ως 


Ενδιάμεσος Φορέας του Επιχειρησιακού Προγράμματος 
«ΔΥΤΙΚΗ ΕΛΛΑΔΑ 2014 - 2020». 

Άρθρο 2 

Αντικείμενο ανάθεσης 

1. Η ΕΥΔ ΕΠΑΝΕΚ αναλαμβάνει αρμοδιότητες για τη δι¬ 
αχείριση πράξεων κρατικών ενισχύσεων Επιχειρησιακού 
Προγράμματος ΔΥΤΙΚΗ ΕΛΛΑΔΑ 2014 - 2020 στον τομέα 
του τουρισμού, όπως προσδιορίζονται στο άρθρο 3. 

2. Η εκχωρούμενη προς διαχείριση συνολική χρηματο¬ 
δότηση και η κατανομή της ανάΆξονα Προτεραιότητας, 
θεματικό στόχο, επενδυτική προτεραιότητα και πεδίο 
παρέμβασης αποτυπώνεται στα Παραρτήματα I, II και 
III της παρούσας απόφασης. 

Άρθρο 3 

Αρμοδιότητες διαχείρισης ή καθήκοντα 

που ανατίθενται 

Η Ειδική Υπηρεσία Διαχείρισης του Επιχειρησιακού 
προγράμματος «Ανταγωνιστικότητα, Επιχειρηματικότη¬ 
τα και Καινοτομία» αναλαμβάνει, στο πλαίσιο του Επι¬ 
χειρησιακού Προγράμματος «ΔΥΤΙΚΗ ΕΛΛΑΔΑ 2014 - 
2020», τις ακόλουθες αρμοδιότητες/καθήκοντα: 

1. Παρέχει τα απαραίτητα στοιχεία στη ΔΑ για την 
εκπόνηση των αξιολογήσεων του Προγράμματος, και 
λαμβάνει τα κατάλληλα μέτρα για την αξιοποίηση των 
συμπερασμάτων των εν λόγω αξιολογήσεων σε συνερ¬ 
γασία με τη ΔΑ. 

2. Παρακολουθεί την πορεία εφαρμογής των Πράξε¬ 
ων/Δράσεων που διαχειρίζεται και ειδικότερα, τη χρημα¬ 
τοοικονομική πρόοδο τους, τους ποσοτικοποιημένους 
δείκτες, τα ορόσημα και τους στόχους του πλαισίου επί¬ 
δοσης, τις προοπτικές εξέλιξής τους, λαμβάνει τα κατάλ¬ 
ληλα μέτρα για την απορρόφηση των ετήσιων δεσμεύσε¬ 
ων και εισηγείται στη ΔΑ προτάσεις αναθεώρησήςτους. 

3. Έχει την ευθύνη για την έγκαιρη συλλογή στοιχείων 
που συνδέονται με τους δείκτες και το πλαίσιο επίδοσης 
για τις Πράξεις που διαχειρίζεται, καθώς και για τη δια¬ 
σφάλιση της πληρότητας και ποιότητας τους. Συνεργάζε¬ 
ται με τη ΔΑ και την Εθνική Αρχή Συντονισμού (ΕΑΣ) για 
την εφαρμογή των ρυθμίσεων του ενιαίου συστήματος 
παρακολούθησης των δεικτών, όπως κάθε φορά ισχύει. 

4. Υποστηρίζει τη ΔΑ του ΕΠ στη σύνταξη αιτημάτων 
εξαίρεσης από την εφαρμογή της διαδικασίας αποδέ¬ 
σμευσης για τις δεσμεύσεις που δεν απορροφήθηκαν, 
εξαιτίας δικαστικών ή διοικητικών εμπλοκών ή και για 
λόγους ανωτέρας βίας, στις περιπτώσεις που τα εν λόγω 
αιτήματα αφορούν στις Πράξεις που διαχειρίζεται. 

5. Συντάσσει τις αναγκαίες αναφορές που ζητούνται 
από τη ΔΑ του ΕΠ για την υποβολή των ετήσιων και 
τελικών εκθέσεων υλοποίησης, την προετοιμασία της 
ετήσιας εξέτασης του ΕΠ, την υποστήριξη του έργου της 
Επιτροπής Παρακολούθησης του Προγράμματος, κλπ. 

6. Συνεργάζεται με την Εθνική Αρχή Συντονισμού (ΕΑΣ) 
και την Ευρωπαϊκή Επιτροπή και παρέχει σε αυτές κάθε 
πληροφορία που ζητείται. 

7. Εξειδικεύει, όπου απαιτείται, τα απαραίτητα εργα¬ 
λεία, πρότυπα και προδιαγραφές για τη σωστή άσκηση 

των αρμοδιοτήτων διαχείρισης που έχουν εκχωρηθεί σε 
συμφωνία με τη ΔΑ του ΕΠ και την ΕΑΣ. 

8. Οργανώνει και παρακολουθεί ενέργειες πληροφό¬ 
ρησης και επικοινωνίας για τις Πράξεις/Δράσεις που 
διαχειρίζεται, στη βάση της εγκεκριμένης στρατηγικής 
επικοινωνίας του ΕΠ, με στόχο την, όσο το δυνατόν, ευ¬ 
ρύτερη διάδοση πληροφοριών προς τους δυνητικούς 
Δικαιούχους για τις ευκαιρίες χρηματοδότησής τους 
από το ΕΠ, προς τους δικαιούχους/ωφελούμενους για 
τις ωφέλειες που μπορούν να αποκομίσουν και προς 
τους πολίτες της χώρας για το ρόλο και τα επιτεύγματα 
τη πολιτικής συνοχής των Ταμείων. 

9. Προετοιμάζει και εισηγείται στην Ειδική Γραμματέα 
ΕΠ ΕΤΠΑ - Τ.Σ. την έκδοση προσκλήσεων των Πράξεων 
που διαχειρίζεται και τους σχετικούς Οδηγούς Εφαρμο¬ 
γής (εφόσον απαιτείται), για την υποβολή προτάσεων 
από τις ιδιωτικές ή δημόσιες επιχειρήσεις που αιτούνται 
τη λήψη δημόσιας ενίσχυσης (δυνητικούς Δικαιούχους). 

10. Μετά την έκδοση των προσκλήσεων, μεριμνά για 
τη δημοσιοποίησή τους και την ανάρτησή τους στο δι- 
κτυακό τόπο του ΕΠ, το νννννν.θ5ρ3·9Γ και το πρόγραμμα 
ΔΙΑΥΓΕΙΑ. 

11. Οι προσκλήσεις παρέχουν προς τους δυνητικούς 
Δικαιούχους, σαφείς και λεπτομερείς πληροφορίες σχε¬ 
τικά με: 

(α) τις ευκαιρίες χρηματοδότησης σχετικά με τον τύπο 
των Δράσεων που θα χρηματοδοτηθούν στο πλαίσιο 
της πρόσκλησης, 

(β) τους όρους επιλεξιμότητας των δαπανών που πρέ¬ 
πει να ικανοποιούν οι προτεινόμενες Πράξεις (επενδυτι¬ 
κά σχέδια) προκειμένου να ενταχθούν για χρηματοδό¬ 
τηση στο πλαίσιο του ΕΠ, 

(γ) τις διαδικασίες εξέτασης των αιτήσεων χρηματοδό¬ 
τησης και τις σχετικές χρονικές προθεσμίες, 

(δ) τη μεθοδολογία και τα κριτήρια επιλογής των προς 
χρηματοδότηση Πράξεων, 

(ε) τα αρμόδια στελέχη του Ενδιάμεσου Φορέα, τα 
οποία μπορούν να παρέχουν πληροφορίες σχετικά με 
την πρόσκληση, 

(στ) την ευθύνη των Δικαιούχων για την ενημέρωση 
του κοινού σχετικά με το σκοπό της Πράξης και την υπο¬ 
στήριξη απόταΤαμείατης ΕΕ, σύμφωνα με την εγκεκρι¬ 
μένη στρατηγική επικοινωνίας του ΕΠ, τους στόχους και 
τις ευκαιρίες χρηματοδότησης του ΕΠ, 

(ζ) την υποχρέωση του Δικαιούχου, εφόσον η πρόταση 
του επιλεγεί, να συμπεριληφθούν στοιχεία της Πράξης 
του, στον κατάλογο των Πράξεων του ΕΠ, ο οποίος δη¬ 
μοσιοποιείται και είναι προσβάσιμος μέσω ενιαίου διαδι¬ 
κτυακού τόπου ή ενιαίας διαδικτυακής πύλης, σύμφωνα 
με το άρθρο 115, παρ. 2 του Καν. 1303/2013. 

12. Αξιολογεί τις αιτήσεις/προτάσεις που υποβάλλο¬ 
νται μέσω του Πληροφοριακού Συστήματος Κρατικών 
Ενισχύσεων (ΠΣΚΕ), εφαρμόζοντας την εγκεκριμένη 
μεθοδολογία και τα εγκεκριμένα κριτήρια αξιολόγησης 
από την Επιτροπή Παρακολούθησης του ΕΠ. 

13. Εισηγείται στον Περιφερειάρχη Δυτικής Ελλάδας 
την έκδοση της Απόφασης Ένταξης των Πράξεων στο 
ΕΠ και, μετά την έκδοσή τους, τις δημοσιοποιεί. 


14. Παρακολουθεί την υλοποίηση των συγχρηματοδο- 
τούμενων Πράξεων και τους Δικαιούχους, στη βάση των 
όρων της Απόφασης Χρηματοδότησης της Πράξης, τις 
αναληφθείσες δεσμεύσεις, της τήρησης των χρονικών 
προθεσμιών που τίθενται, καθώς και τη συμμόρφωση 
τους με τους ισχύοντες κοινοτικούς και εθνικούς κανό¬ 
νες υλοποίησης καθ’ όλη τη διάρκεια υλοποίησης τους. 
Εντοπίζει προβλήματα κατά τη διάρκεια υλοποίησης 
των πράξεων και λαμβάνει τα κατάλληλα μέτρα για την 
έγκαιρη επίλυσή τους. 

15. Εισηγείται στην Ειδική Γραμματέα ΕΠ ΕΤΠΑ - Τ.Σ. 
την έκδοση τροποποιήσεων της Απόφασης Χρημα¬ 
τοδότησης Πράξης ή ανάκλησης αυτής. Εφόσον οι εν 
λόγω τροποποιήσεις επιφέρουν αλλαγή στα στοιχεία 
της Απόφασης Ένταξης των Πράξεων σύμφωνα με το 
ΣΔΕ, εισηγείται στον Περιφερειάρχη Δυτικής Ελλάδας 
την τροποποίηση της Απόφασης Ένταξης των Πράξεων. 
Μεριμνά για τη δημοσιοποίηση των αποφάσεων. 

16. Εισηγείται στον Περιφερειάρχη Δυτικής Ελλάδας, 
την έκδοση της Απόφασης Ολοκλήρωσης Πράξεων. 

17. Διενεργεί διοικητικές και επιτόπιες επαληθεύσεις 
κατά τα προβλεπόμενα στο άρθρο 21 του ν. 4314/2014 
και στις Διαδικασίες του ΣΔΕ, προκειμένου να επιβεβαι¬ 
ωθεί η παράδοση των συγχρηματοδοτούμενων προϊό¬ 
ντων και υπηρεσιών και η πραγματική πραγματοποίηση 
των δαπανών που δηλώνουν οι Δικαιούχοι, η τήρηση 
χωριστού λογιστικού συστήματος ή επαρκούς λογιστι¬ 
κής κωδικοποίησης, η τήρηση των κανόνων δημοσιότη¬ 
τας, καθώς και η συμμόρφωση των Πράξεων προς τους 
εθνικούς και κοινοτικούς κανόνες. 

18. Στην περίπτωση που στην οικεία πρόσκληση προ- 
βλέπεται η δυνατότητα προκαταβολής, ο ΕΦ διενεργεί 
διοικητική επαλήθευση στο αίτημα του Δικαιούχου σύμ¬ 
φωνα με τις διαδικασίες του Συστήματος Διαχείρισης 
και Ελέγχου. 

19. Στην περίπτωση που οι επιτόπιες επαληθεύσεις 
διενεργούνται δειγματοληπτικά, τηρεί αρχεία που περι¬ 
γράφουν και τεκμηριώνουν τη δειγματοληπτική μέθοδο, 
βάσει της οποίας επιλέγονται οι προς επαλήθευση Πρά¬ 
ξεις ή οι συναλλαγές τους. 

20. Προβαίνει στη διενέργεια έκτακτης επιτόπιας επα¬ 
λήθευσης, εφόσον έχει σοβαρές ενδείξεις για την ύπαρξη 
παραβάσεων εθνικού ή κοινοτικού δικαίου και προβαίνει 
στις απαραίτητες ενέργειες κατά τα προβλεπόμενα στις 
Διαδικασίες του ΣΔΕ. 

21 .Τηρεί αρχεία στο ΠΣΚΕ και στο ΟΠΣ για τις διοικητι¬ 
κές και επιτόπιες επαληθεύσεις που πραγματοποιούνται 
και για την παρακολούθηση τυχόν ευρημάτων, σύμφωνα 
με τα πρότυπα και τις διαδικασίες του Συστήματος Δια¬ 
χείρισης και Ελέγχου. 

22. Εισηγείται στην Ειδική Γραμματέα ΕΠ ΕΤΠΑ - Τ.Σ. 
την ακύρωση μέρους ή του συνόλου της δημόσιας συ¬ 
νεισφοράς της Πράξης, βάσει πορίσματος διοικητικής 
ή επιτόπιας επαλήθευσης ή πορίσματος ελέγχου, κατα¬ 
χωρώντας τις αντίστοιχες λογιστικές εγγραφές στο ΟΠΣ. 
Στην περίπτωση διαπίστωσης παράβασης εθνικού ή κοι¬ 
νοτικού δικαίου, λαμβάνοντας υπόψη το είδος και τη 
φύση της παράβασης και τις δημοσιονομικές επιπτώσεις, 
δύναται να προβεί σε ακύρωση μέρους ή του συνόλου 

της χρηματοδότησης της Πράξης από το Ε Π, καταχω¬ 
ρώντας τις αντίστοιχες λογιστικές εγγραφές στο ΟΠΣ. 
Τα στοιχεία διαβιβάζονται στις αρμόδιες Αρχές/ φορείς, 
σύμφωνα με το Σύστημα Διαχείρισης και Ελέγχου. 

23. Εισηγείται στην Ειδική Γραμματέα ΕΠ ΕΤΠΑ -Τ.Σ. 
την έκδοση απόφασης ανάκτησης αχρεωστήτως κατα- 
βληθέντων ποσών, στις περιπτώσεις που διαπιστωθεί 
βάσει των επαληθεύσεων αχρεωστήτως καταβληθείσα 
δαπάνη, και παρακολουθεί την ανάκτηση των σχετικών 
ποσών. 

24. Παρακολουθεί, όπου απαιτείται, την τήρηση των 
μακροχρόνιων υποχρεώσεων από τους Δικαιούχους, 
σύμφωνα με το άρθρο 71 του Καν. 1303/2013. 

25. Διασφαλίζει ότι οι Δικαιούχοι λαμβάνουν πλήρως 
το συνολικό ποσό της οφειλόμενης επιλέξιμης δαπά¬ 
νης, το αργότερο 90 ημέρες μετά την ημερομηνία υπο¬ 
βολής της αίτησης πληρωμής από το Δικαιούχο, χωρίς 
την αφαίρεση ή την παρακράτηση κανενός ποσού και 
χωρίς την είσπραξη καμίας ειδικής επιβάρυνσης ή άλ¬ 
λου τέλους ισοδύναμου αποτελέσματος που θα επέφερε 
μείωση των ποσών της επιλέξιμης χρηματοδότησης για 
τους Δικαιούχους. 

26. Παρέχει στην Αρχή Πιστοποίησης όλεςτις αναγκαί¬ 
ες πληροφορίες σχετικά με τις διαδικασίες και τις επα¬ 
ληθεύσεις που πραγματοποιούν για κάθε δαπάνη των 
Πράξεων που διαχειρίζεται, για σκοπούς πιστοποίησης. 

27. Παρέχει στη ΔΑ του ΕΠ τα απαιτούμενα στοιχεία, 
προκειμένου να καταρτιστεί η δήλωση διαχείρισης και 
ετήσια σύνοψη που αναφέρεται στο άρθρο 125 του Καν. 
1303/2013. 

28. Παρέχει στη ΔΑ του ΕΠ τα απαραίτητα στοιχεία 
για την κατάρτιση του προγραμματισμού των ετήσιων 
πιστώσεων του ΕΠ καθώς και για τις χρηματοδοτήσεις 
(διάθεση ποσών στους λογαριασμούς κάθε συλλογικής 
απόφασης) του συγχρηματοδοτούμενου σκέλους του 
ΠΔΕ, σύμφωνα με τις Διαδικασίες του ΣΔΕ. 

29. Συνεργάζεται με τη ΔΑ του ΕΠ για την υποβολή 
απαντήσεων σε σχετικά πορίσματα ελέγχου που διενερ- 
γήθηκε στον ίδιο και σε Πράξεις που διαχειρίζεται, από 
τα αρμόδια εθνικά και κοινοτικά ελεγκτικά όργανα. 

30. Εξειδικεύει, όπου απαιτείται, τις απαιτήσεις για τη 
διασφάλιση της τήρησης όλων των εγγράφων σχετικά 
με τις δαπάνες και τους ελέγχους που απαιτούνται για 
τη διασφάλιση επαρκούς διαδρομής ελέγχου, κατά τα 
οριζόμενα στο άρθρο 125, παρ. 4του Καν. 1303/2013 και 
σύμφωνα με τους κανόνες του Συστήματος Διαχείρισης 
και Ελέγχου. 

31. Διασφαλίζει την συλλογή και έγκαιρη καταχώρηση 
στο ΠΣΚΕ και στο ΟΠΣ, των απαραίτητων δεδομένων 
που αφορούν στις παραπάνω αρμοδιότητες διαχείρισης 
και έχει την ευθύνη για την ακρίβεια, την ποιότητα και 
πληρότητα των στοιχείων που καταχωρούνται σε αυτά 
τα πληροφοριακά συστήματα. 

32. Έχει την ευθύνη τήρησης αρχείων αντίστοιχων των 
αρμοδιοτήτων του. Τα αρχεία δύνανται να τηρούνται 
ηλεκτρονικά στο ΠΣΚΕ και στο ΟΠΣ, σύμφωνα με τις 
Διαδικασίες του ΣΔΕ 2014 - 2020. 


Άρθρο 4 

Υποχρεώσεις Ενδιάμεσου Φορέα (ΕΦ) 

Επιπροσθέτως των αρμοδιοτήτων που προσδιορίζο¬ 
νται στο άρθρο 3 της παρούσας, ο ΕΦ (ΕΥΔ ΕΠΑΝΕΚ) 
αναλαμβάνει τις ακόλουθες υποχρεώσεις: 

1. Προβαίνει σε κατανομή των αρμοδιοτήτων/ καθηκό¬ 
ντων που ανατίθενται, στο εσωτερικό του, προκειμένου 
να διασφαλίζεται η τήρηση της αρχής του διαχωρισμού 
των καθηκόντων, ιδιαίτερα μεταξύ των διαδικασιών επι¬ 
λογής και έγκρισης Πράξεων, επαληθεύσεων και πληρω¬ 
μών. Στην περίπτωση δε που ο ΕΦ είναι και Δικαιούχος 
στο πλαίσιο των Πράξεων που διαχειρίζεται, η υλοποί¬ 
ηση των Πράξεων θα γίνεται από Μονάδα διαφορετική 
από τη Μονάδα που είναι αρμόδια για τη διενέργεια των 
επαληθεύσεων. 

2. Κοινοποιεί στη ΔΑ του ΕΠ, το νέο οργανόγραμμα 
του σε περίπτωση μεταβολής ή τροποποίησης του, κα¬ 
θώς και τις ενδεχόμενες μεταβολές ή τροποποιήσεις στις 
διαδικασίες διαχείρισης που εφαρμόζει. 

3. Εφαρμόζει αξιολόγηση κινδύνων απάτης, σύμφωνα 
με τα οριζόμενα στο σύστημα διαχείρισης και ελέγχου. 

4. Προβαίνει στις απαραίτητες ενέργειες για τη διαχεί¬ 
ριση κινδύνων σε σχέση με τις δράσεις που θα διαχειρι¬ 
στεί, μέσω της Ομάδας Διαχείρισης Κινδύνων που έχει 
συγκροτήσει, σύμφωνα με τα προβλεπόμενα στο ΣΔΕ. 

5. Δύναται να συμμετέχει σε ομάδες της Διαχειριστικής 
Αρχής για τη διερεύνηση καταγγελιών σύμφωνα με τα 
προβλεπόμενα στο ΣΔΕ. 

6. Συνεργάζεται με την ΕΥΚΕ για την εξειδίκευση του 
εγχειριδίου χρήσης του Πληροφοριακού Συστήματος 
Διαχείρισης Κρατικών Ενισχύσεων (ΠΣΚΕ), ανάλογα με το 
περιεχόμενο της Πρόσκλησης. Επίσης, έχει την υποχρέ¬ 
ωση να παρέχει υπηρεσίες επιχειρησιακής υποστήριξης 
των χρηστών του ΠΣΚΕ (ΡίθΙράθεΚ) καθ' όλο το διάστημα 
υλοποίησης της Πράξης. 

7. Ενημερώνει συστηματικά το ΠΣΚΕ και το ΟΠΣ με 
τα στοιχεία προόδου εκτέλεσης των Πράξεων που δι¬ 
αχειρίζεται. 

8. Συμμορφώνεται με τις απαιτήσεις πληροφόρησης 
και επικοινωνίας που προσδιορίζονται από το Σύστημα 
Διαχείρισης και Ελέγχου, τη Διαχειριστική Αρχή και με 
τις απαιτήσεις που ορίζονται στο άρθρο 115 του Καν. 
1303/2013 για τις Πράξεις που διαχειρίζεται. 

9. Παρέχει στη ΔΑ του Ε Π τα αναγκαία στοιχεία, προ¬ 
κειμένου να επιβεβαιωθεί, η κατά το δέοντα τρόπο άσκη¬ 
ση των καθηκόντων που έχουν ανατεθεί. 

10. Αποδέχεται επιτόπιους ελέγχους ελεγκτικών αρ¬ 
χών/ οργάνων της Ευρωπαϊκής Ένωσης ή εθνικών ελε¬ 
γκτικών αρχών, τόσο στην έδρα του όσο και στους χώ¬ 
ρους υλοποίησης των Πράξεων που διαχειρίζεται, και 
διευκολύνει τον έλεγχο, προσκομίζοντας οποιοδήποτε 
στοιχείο που αφορά στην εκτέλεση της Πράξης, εφόσον 
ζητηθούν. 

11. Έχει την ευθύνη για την εφαρμογή διορθωτικών ή/ 
και προληπτικών μέτρων που τον αφορούν. 

12. Το προσωπικό του ΕΦ που απασχολείται σε δρα¬ 
στηριότητες που αφορούν στην αξιολόγηση Πράξε¬ 
ων, στις επαληθεύσεις και στις πληρωμές, καθώς και 
οι εξωτερικοί αξιολογητές/ελεγκτές που ενδεχομένως 

αξιοποιεί για τις δραστηριότητες αυτές, υποχρεούνται 
σε υποβολή δήλωσης μη σύγκρουσης συμφερόντων. 

Άρθρο 5 

Υποχρεώσεις της Διαχειριστικής Αρχής 
του Επιχειρησιακού Προγράμματος 
ΔΥΤΙΚΗ ΕΛΛΑΔΑ 2014 - 2020 
Η Ειδική Υπηρεσία Διαχείρισης του Επιχειρησιακού 
Προγράμματος ΔΥΤΙΚΗ ΕΛΛΑΔΑ 2014 - 2020, στο πλαί¬ 
σιο της παρακολούθησης εφαρμογής της παρούσας 
απόφασης από τον ΕΦ, υποχρεούται στην τήρηση των 
παρακάτω: 

1. Συντονίζει και εποπτεύει συστηματικά την άσκηση 
των αρμοδιοτήτων/καθηκόντων του ΕΦ, σύμφωνα με 
τα οριζόμενα στην παρούσα Απόφαση και το Σύστημα 
Διαχείρισης και Ελέγχου, και εφόσον απαιτείται, λαμβάνει 
κατάλληλα διορθωτικά μέτρα. Έχει την τελική ευθύνη 
έναντι της Ευρωπαϊκής Επιτροπής για το ΕΠ. 

Στο πλαίσιο παρακολούθησης του ΕΦ, η ΔΑ: 
ί. Παρακολουθεί την έγκαιρη ενημέρωση του ΟΠΣ με 
τα απαραίτητα δεδομένα υλοποίησης που απαιτούνται 
για τη χρηματοοικονομική διαχείριση και την επίτευξη 
των δεικτών, των ορόσημων και των στόχων του πλαι¬ 
σίου επίδοσης, την αξιολόγηση, την παρακολούθηση, 


τις επαληθεύσεις, καθώς και τις λογιστικές εγγραφές για 
κάθε Πράξη που διαχειρίζεται. 

ϋ. Παρακολουθεί τα αποτελέσματα των επαληθεύσεων 
που διενεργούνται από την ΕΥΔ ΕΠΑΝΕΚ 

III. Παρακολουθεί τα αποτελέσματα των ελέγχων 
που διενεργούνται σε πράξεις που διαχειρίζεται η ΕΥΔ 
ΕΠΑΝΕΚ από την Αρχή Ελέγχου και άλλα εθνικά και ευ¬ 
ρωπαϊκά ελεγκτικά όργανα/ αρχές. 

2. Εισηγείται την τροποποίηση της παρούσας απόφα¬ 
σης, ιδίως ως προς την κατανομή της ενωσιακής στή¬ 
ριξης ανά Άξονα Προτεραιότητας, θεματικό στόχο, και 
πεδίο παρέμβασης. 

3. Στις περιπτώσεις που η Ειδική Υπηρεσία Διαχείρι¬ 
σης του Επιχειρησιακού Προγράμματος ΔΥΤΙΚΗ ΕΛΛΑΔΑ 
2014 - 2020, διαπιστώσει τη μη συμμόρφωση της ΕΥΔ 
ΕΠΑΝΕΚ με τους όρους της παρούσας απόφασης, ειση- 
γείται την ανάκλησή της. 

4. Διασφαλίζει ότι η Αρχή Πιστοποίησης λαμβάνει τις 
αναγκαίες πληροφορίες σχετικά με τις διαδικασίες και τις 
επαληθεύσεις για σκοπούς πιστοποίησης. Στο πλαίσιο 
αυτό, εποπτεύει και συντονίζει πριν από κάθε αίτημα 
πληρωμής, αλλά και πριν την εκπόνηση των ετήσιων 
λογαριασμών, την πληρότητα των πληροφοριών που πα¬ 
ρέχονται από την ΕΥΔ ΕΠΑΝΕΚ στην Αρχή Πιστοποίησης. 




ΧΡΗΜΑΤΟΔΟΤΙΚΟΣ ΠΙΝΑΚΑΣ ΔΡΑΣΕΩΝ ΤΟΥ ΕΠ: 9 ΔΥΤΙΚΗ ΕΛΛΑΔΑ 2014-2020 

ΠΑΡΑΡΤΗΜΑ II 

Το ποσό των 10.000.000 ευρώ συνολική χρηματοδότηση εκχωρείται για την υλοποίηση πράξεων που εντάσσονται στις παρακάτω επενδυτικές προτεραιότητες: 

Άρθρο 6 
Έναρξη ισχύος 

Η απόφαση αυτή ισχύει από τη δημοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 27 Νοεμβρίου 2018 
Ο Περιφερειάρχης 
ΑΠΟΣΤΟΛΟΣ ΚΑΤΣΙΦΑΡΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5390/30.11.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























